Artemij Prysiažňuk

Artemij Vasyľovyč Prysiažňuk (* 14. september 1947, Kruglik† 12. február 2017, Černovci) bol ukrajinský umelec, monumentalista. V raných rokoch pôsobil v oblasti monumentálneho umenia, umeleckého tkania, maľovania a sochárstva. Jeho kreativita v neskoršom období bola zacielená na maľbu v žánri nefiguratívneho umenia. Zúčastnil sa mnohých regionálnych, celoukrajinských a medzinárodných výstav a vystúpení. Jeho diela sú uložené v Černovickom múzeu umenia, Múzeu V. Ivasyuka a mnohých súkromných zbierkach.

Bol členom Národnej únie umelcov Ukrajiny (1990) a zároveň držiteľom titulu Zaslúžilý umelec Ukrajiny

 Biografia 

 Detstvo 
Artemij Prysiažňuk študoval na strednej škole v Kruglete. Po skončení štúdií v roku 1965 nastúpil do školy ako učiteľ kreslenia.

 Vzdelanie a kariéra 
V rokoch 1967 až 1971 študoval na Vyžnyckej škole úžitkového umenia (dnes Vyžnycká vyššia škola úžitkového umenia, ktorá získala svoj názov vďaka V. Yu. Skribljakovi) na Katedre umeleckého dizajnu priemyselných výrobkov z kovov a plastov. Tam začal zdokonaľovať svoje schopnosti v sochárstve, razení mincí a rezbárstve.

Po skončení školy začal v roku 1971 pracovať v kancelárii dizajnu Chmelnického transformátorového závodu. Od roku 1972 bol zamestnaný v Černovskom umelecko-produkčnom štúdiu, kde sa venoval sochárstvu, rytiu a vitráži.

V rokoch 1974–1979 študoval na Ľvovskom štátnom Inštitúte úžitkového a dekoratívneho umenia, štúdiá tu ukončil s vyznamenaním. V rovnakom období sa zoznámil s dielami Danyla Dovboshynskyiho a Karla Zvirynskyiho, ktorí v tom čase pôsobili práve v tomto inštitúte a mali markantný vplyv na formovanie kompozičnej štruktúry jeho budúcich diel.

 Obdobie 1980 – 1990 
Po absolvovaní Ľvovského inštitútu v roku 1979 sa Artemij Prysiažňuk presťahoval do Černovci. Tu začal pracovať v umeleckom fonde Černovského zväzu umelcov Ukrajiny. Prvým dielom bol obraz v reštaurácii „Dniester“ (1980). Následne predstavil monumentálny cyklus „Umenie Kyjevskej Rusi“ v reštaurácii „Kyjev“ (1983).

V roku 1982 vytvoril v Černovci mozaiku „Kvitni, Bukovyno!“.

V roku 1986 zhotovil Prysiažňuk monumentálnu rytinu na fasáde kultúrneho domu v obci Tarashana v regióne Černovci. Ako umelec sa zároveň aktívne venoval sebavzdelávaniu v smere modernistických umeleckých postupov.

Na konci osemdesiatych rokov sa Artemij Prysiažňuk ocitol na vrchole svojej tvorivej kariéry. V tomto období vytvoril značné množstvo skíc monumentálnych diel. Desiatky mozaikových tabúľ, obrazov, vitráží a tapisérií zostali pre hospodársku krízu a následné ukončenie existencie ZSSR nerealizované. Väčšina skíc sa aj napriek tomu zachovala a nachádza sa v zbierke umelcovej rodiny. Artemij Prysiažňuk získal v týchto rokoch najväčšie uznanie za svoje diela v oblasti umeleckého tkania. V roku 1990 bola v Mestskom kultúrnom dome, Pervomajsk, v Mykolajive, vyrobená veľkorozmerná tkaná opona, na ktorú sa využila technika umeleckého tkania.

 Obdobie 1990 – 2000 
Od 90. rokov 20. storočia sa Artemij Prysiažňuk sústreďuje na maľbu a prácu v rôznych žánroch a technikách. Diela tohto obdobia demonštrujú umelcov prechod ku konvenčnosti a to nielen v zobrazovaní podôb reálneho sveta, ale aj väčšej dekoratívnosti a plochosti elementov. Diela sú postavené na čistote lineárnych rytmov, puristickej jednoduchosti a expresívnych kontúrach. Dokonalý povrch týchto diel nadobúda empaticky hmatateľné textúry.

Okrem maľby vytvára množstvo pamätných tabúľ známym osobnostiam Bukoviny a Ukrajiny.

 Obdobie 2000 – 2010 
Práce z rokov 2000-2010 demonštrujú reflexiu emocionálnych stavov a vnímanie moderného diania využívaním asociácií, racia farebných škvŕn, súhry rôznych textúr a foriem, atď.

 Obdobie 2010 – 2015 
V tomto období Prysiazhnyukove diela preukazujú tranzíciu k abstraktným kompozíciám. Vytvára sa vlastný rozpoznateľný autorský maliarsky rukopis, v ktorom je textúra neoddeliteľnou súčasťou farby, zatiaľ čo vrstvy farby dodávajú hĺbku a komplexnosť.

Artemij Prysiažňuk sa tiež uchyľuje k minimalistickým dielam. V roku 2012 bola Artemijovi Prysiažňukovi diagnostikovaná nevyliečiteľná choroba. Vďaka riskantnej operácii a viacstupňovej komplexnej liečby sa mu podarilo prežiť ďalších takmer päť rokov. Umelec pokračoval vo svojej tvorbe a vytvoril cyklus nefiguratívnych malieb. Toto obdobie sa stalo obdobím najproduktívnejšej realizácie maliarskych ideí.

 Hlavné diela 

 Dosiahnuté ocenenia 
 Zaslúžilý umelec Ukrajiny (2009)

 Spomienka 
14. septembra 2017 sa v Kultúrnom centre Vernissage v Černovci konala výstava Artemija Prysiažňuka na počesť jeho 70. narodenín. Väčšina diel nebola nikdy vystavená a umelec ich vytvoril najmä v posledných rokoch svojho života.

16. decembra 2022 bola v obci Kruglyk v regióne Černovci pomenovaná na počesť Artemija Prysiažňuka dokonca aj ulica.

25. júla 2024 bola v Černivciach Lermontovova ulica premenovaná na ulicu Artemija Prysiazhniuka.

 Galéria 

 Referencie 

Kategória:Ukrajinskí maliari
Kategória:Ukrajinskí sochári